ພິທີສະເຫຼີມສະຫຼອງ ສົງການປີໃໝ່ ທີ່ຫຼວງພະບາງ
ບຸນປີໃໝ່ ຈັດການສະຫຼອງປີໃໝ່ ຕາມຕໍານານໂບຮານທີ່ໄດ້ກ່າວໄວ້ ເຊື່ອວ່າ ຕ້ອງມີລູກສາວທັງ 7 ນາງ ໄດ້ນໍານໍ້າຫອມໄປຫົດສົງ ຜູ້ເປັນບິດາ ພະພົມ 4 ໜ້າ.
ລາຍການຊີວິດຊາວລາວໃນຕ່າງແດນມື້ນີ້ ວັນນະສອນໄດ້ນຳບົດສຳພາດຜູ້ຢູ່ເບື້ອງຫຼັງ ຂອງເຫຼົ່ານາງງາມນາງສັງຂານປີໃໝ່ ຫຼວງພະບາງຂໍເຊີນທ່ານຮັບຟັງລາຍລະອຽດ ໃນບົດສະພາດທີ່ວັນນະສອນໄດ້ກະກຽມໄວ້ໃຫ້ທ່ານຜູ້ຟັງໃນອັນດັບຕໍ່ໄປ ກຸດສົງການປີໃໝ່ທີ່ຊາວລາວຢູ່ໃນສາກົນລະໂລກນີ້ ໄດ້ຈັດສະຫຼອງກັນເທົ່າທຸກວັນນີ ນັ້ນແມ່ນຮັກສາປະຕິບັດສືບທອດມາຈາກດຶກດໍາບັນ ຈາກບັນພະບຸລຸດຫຼາຍຊົ່ວເຊັ່ນຄົນ ມາແລ້ວ ມື້ນີ້ໃນລາຍການຊີວິດຊາວລາວໃນຕ່າງແດນຂອງVOA ວັນນະສອນ ຈະນໍາສະເໜີຮີດຄອງອັນດີງາມທີ່ຊາວຫຼວງພະບາງໄດ້ຍຶດນ່ຽວ ບໍ່ໄດ້ລະຮີດໃຫ້ໝອງ ບໍ່ໄດ້ລະຄອງໃຫ້ເສົ້າ ຈັດສະເຫຼີມສະຫຼອງ ກຸດສົງການປີໃໝ່ ແບບນຶ່ງດຽວໃນໂລກ ຫຼວງພະບາງ ຊຶ່ງວັນນະສອນໄດ້ສໍາພາດ ເຈົ້າຂອງຮ້ານເສີມສວຍແລະຈັດເຄື່ອງແຕ່ງກາຍປະດັບປະດາ ໃຫ້ພວກຜູ້ເຂົ້າແຂ່ງຂັນ ເອົາຕໍາແໜ່ງນາງສັງຂານຫຼວງພະບາງ ຈຸມາລີ ຈັນພະແກ້ວແລະນາງສັງຂານ ປີ 2009 ອາລຸນນີ ມານີວົງ ຂໍເຊີນທ່ານຮັບຟັງ ບົດສໍາພາດໄດ້ໃນອັນດັບຕໍ່ໄປ: /ສຽງ ຈຸມາລີ/ ກ່ຽວກັບບຸນປີໃໝ່ ປະເພນີຕ່າງໆຂອງການຈັດການສະຫຼອງປີໃໝ່ຕາມຕໍານານ ໂບຮານທີ່ໄດ້ກ່າວໄວ້ ກ່ຽວກັບກຸດສົງການປິໃໝ່ ທີ່ເຊື່ອວ່າ ຕ້ອງມີລູກສາວທັງ 7 ນາງ ໄດ້ນໍານໍ້າອົບນໍ້າຫອມໄປຫົດສົງຜູ້ເປັນບິດາ ພະພົມ4 ໜ້າ ເພາະສະນັ້ນການແຫ່ນາງສັງຂານ ຕາມປະເພນີແບບສະບັບຫຼວງພະບາງຂະໜານແທ້ ຈຶ່ງກາຍມາເປັນຈຸດສໍາຄັນທີ່ຂາດບໍ່ໄດ້ ໄປແລ້ວໃນສະໄໝປະຈຸບັນ ທີ່ຈະຕ້ອງມີການປະກວດເລືອກເອົານາງສັງຂານແລະຮອງທັງ 7 ເພື່ອເຂົ້າແຫ່ພິທີ ຊຶ່ງ ຈຸມາລີ ໄດ້ເຫຼົ່າໃຫ້ຟັງ ຕໍ່ໄປວ່າ: /ສຽງ ຈຸມາລີ/ ພ້ອມດຽວກັນນີ້ ວັນນະສອນກໍໄດ້ ໂອ້ລົມກັບນາງ ສັງຂານປີ 2009 ອາລຸນນີ ມະນີວົງ ຜ່ານທາງລະສັບຈາກຫຼວງພະບາງໂດຍກົງ ຊຶ່ງອາລຸນນີ ກໍໄດ້ເວົ້າເຖິງ ຄວາມໄຝ່ຝັນທີ່ຢາກ ເປັນນາງສັງຂານ ແລະກໍໄດ້ເປັນດັ່ງທີ່ໃຈໝາຍປອງໄວ້ ຊຶ່ງນາງເຫຼົ່າເຖິງການມາປະກອບ ສ່ວນ ສືບສານວັດທະນະທໍານີ້ ຊຶ່ງ ອາລຸນນີ ກ່າວວ່າ: /ສຽງ ອາລຸນນີ / ກ່ອນຈົບການສໍາພາດ ທັງສອງຈຸມາລີ ແລະອາລຸນີ ກໍໄດ້ກ່າວແລະອວຍພອນ ພ້ອມທັງຊັກຊວນໃຫ້ ໄປທ່ອງທ່ຽວຢ້ຽມຢາມຫຼວງພະບາງ ຊຶ່ງທັງສອງໄດ້ກ່າວສະຫຼຸບວ່າ: /ສຽງ ຈຸມາລີ / /ສຽງ ອາລຸນນີ ຊ່ວງນີ້ກໍຍັງຖືວ່າຢູ່ໃນເກນກຸດສົງການປີໃໝ່ຢູ່ ເພາະສະນັ້ນ ວັນນະສອນ ຈະນໍາບົດສໍາພາດ ກັບ ເຈົ້າແຂວງຫຼວງພະບາງ ພ້ອມກັບຫົວໜ້າພະແນກສື່ສານ, ວັດທະນະແລະການທ່ອງທ່ຽວ ມາຝາກທ່ານຜູ້ຟັງອີກ ໃນອາທິດຕໍ່ໄປໂປດຄອຍຕິດຕາມ